Diari Oficial de la Generalitat Valenciana


Sumari del DOGV 8764, del 17-03-2020 (2020/2280)

CORRECCIÓ d'errades de les ordres 60/19 i 61/19, de la Conselleria de Justícia, Interior i Administració Pública, per les quals es convoquen proves selectives d'accés al subgrup C1, cos especialistes en educació especial C1-03, corresponents a les ofertes públiques d'ocupació de 2017 i 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8764

Data del DOGV
:   17-03-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/2280


Data del document
:   04-03-2020

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de les ordres 60/19 i 61/19, de la Conselleria de Justícia, Interior i Administració Pública, per les quals es convoquen proves selectives d'accés al subgrup C1, cos especialistes en educació especial C1-03, corresponents a les ofertes públiques d'ocupació de 2017 i 2018. [2020/2280]  
Publicades en el Diari Oficial de la Generalitat Valenciana de 20 de desembre de 2019 (número 8702), les ordres 60/19 i 61/19, per les quals es convoquen proves selectives d'accés al subgrup C1, cos especialistes en educació especial C1-03, convocatòries 57/18 i 58/18; corresponents a les ofertes públiques d'ocupació de 2017 i 2018, s'ha advertit l'existència d'errades materials, d'una banda, en determinar l'acreditació dels coneixements de valencià en el segon paràgraf de la lletra e de les bases 10.2, de les esmentades convocatòries, i en transcriure, en l'annex I d'aquestes convocatòries, el temari corresponent a la part especial de les proves selectives.  
L'apartat 2 de l'article 109 de la Llei 39/2015, d'1 d'octubre, del procediment administratiu comú de les administracions públiques, permet rectificar en qualsevol moment, d'ofici o a instàncies dels interessats, les errades materials, de fet o aritmètics existents en els seus actes, per la qual cosa es procedeix a l'esmena de les esmentades ordres en els següents termes:  
  
Primera  
En el segon paràgraf de la lletra e de les bases 10.2, de les esmentades convocatòries:  
On diu:  
«Segons el preceptuat en l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, els qui superen les proves selectives, acreditaran els seus coneixements de valencià en el corresponent Grau Mitjà o C1, mitjançant certificat expedit o homologat per la Junta Qualificadora de Coneixements de Valencià...»;  
Ha de dir:  
«Segons el preceptuat en l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, els qui superen les proves selectives, acreditaran els seus coneixements de valencià en el corresponent Grau elemental o B1, mitjançant certificat expedit o homologat per la Junta Qualificadora de Coneixements de Valencià...».  
  
Segona  
Substituir el contingut corresponent a la part especial de l'annex I de la convocatòria 57/18, torn lliure general i persones amb diversitat funcional i de la convocatòria 58/18, torn de promoció interna, modalitats B) promoció interna horitzontal i C) promoció interna mixta, pel següent:  
«1. Objecte, definicions i principis. Autonomia de les persones amb discapacitat. Atenció integral. Dret a l'educació. Dret a la protecció social. Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social.  
2. Objecte, àmbit i criteris d'interpretació. Drets de ciutadania. Dret a la salut. Dret a l'educació. Dret al desenvolupament mitjançant l'oci educatiu, l'activitat física i l'esport. Dret a la inclusió i a condicions de vida dignes. Llei 26/2018, de 21 de desembre, de la Generalitat de drets i garanties de la infància i l'adolescència.  
  
3. El sistema educatiu. Llei orgànica 2/2006, de 3 de maig, d'Educació. Organització i funcionament dels centres educatius. La intervenció de l'educador/a d'educació especial en els centres educatius.  
  
4. De la integració escolar a la Inclusió educativa. L'educació inclusiva com a dret. Principis d'equitat i d'inclusió en el sistema educatiu valencià. Decret 104/2018, de 27 de juliol, del Consell. Ordre 20/2019, de 30 d'abril.  
5. Detecció de barreres i identificació de necessitats educatives de l'alumnat. Resposta educativa per a la inclusió L'escolarització de l'alumnat amb necessitats educatives especials.  
6. Productes de suport per a l'alumnat amb necessitats educatives especials.  
7. Pla d'actuació personalitzat (PAP). Col·laboració de l'educador/a amb el professorat en el desplegament de les mesures educatives proposades per l'equip docent. Informes i memòria de les activitats realitzades.  
8. Col·laboració i coordinació de l'educador/a d'educació especial amb el tutor/a, l'equip educatiu i amb les famílies de l'alumnat amb necessitats educatives especials.  
9. Característiques i necessitats educatives de l'alumnat amb discapacitat motora. L'atenció de l'educador/a d'educació especial a aquest alumnat.  
10. Característiques i necessitats educatives de l'alumnat amb discapacitat sensorial. L'atenció de l'educador/a d'educació especial a aquest alumnat.  
11. Característiques i necessitats educatives de l'alumnat amb trastorns de l'espectre autista. L'atenció de l'educador/a d'educació especial a aquest alumnat.  
12. Característiques i necessitats educatives de l'alumnat amb discapacitat intel·lectual. L'atenció de l'educador/a d'educació especial a aquest alumnat.  
13. Característiques i necessitats educatives de l'alumnat amb trastorns greus de conducta. Intervenció de l'educador/a d'educació especial en l'aplicació de programes específics dirigits a aquest alumnat L'observació de conductes i els diferents instruments d'arreplegada de dades.  
14. El desplegament de la comunicació. Habilitats de comunicació de l'alumnat amb necessitats educatives especials, Principals sistemes de la comunicació augmentativa i alternativa.  
15. Intervenció de l'educador/a d'educació especial, en l'aplicació de programes específics d'autonomia personal. Programes relacionats amb els hàbits d'alimentació, amb el control d'esfínters i en programes d'higiene i neteja personal.  
16. Desplegament de l'autonomia social. Habilitats bàsiques d'interacció social de l'alumnat amb necessitats educatives especials. Intervenció de l'educador/a d'educació especial en l'aplicació de programes específics d'autonomia social.  
17. El paper de l'educador/a en els desplaçaments necessaris de l'alumnat amb necessitats educatives especials i en el seguiment de les tasques d'higiene i d'alimentació.  
18. Transició a la vida adulta de l'alumnat amb necessitats educatives especials. Intervenció de l'educador/a d'educació especial en els programes de transició a la vida adulta d'aquest alumnat.  
19. Tècniques de prevenció d'accidents i primers auxilis en l'alumnat amb necessitats educatives especials. Coneixement de les cures auxiliars. Mesures higièniques de caràcter general.  
20. Riscos laborals. Mesures i activitats de prevenció. La seguretat i la salut dels educadors/es en els centres educatius.»  
  
València, 4 de març de 2020.- La consellera de Justícia, Interior i Administració Pública: Gabriela Bravo Sanestanislao.